Ministru kabineta rīkojuma projekta „Par nekustamā īpašuma atsavināšanu valsts autoceļa P121 Tukums–Kuldīga rekonstrukcijas projekta īstenošanai” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I.Tiesību akta projekta izstrādes nepieciešamība** | | |
| 1. | Pamatojums | Sabiedrības vajadzībām nepieciešamā nekustamā īpašuma atsavināšanas likuma (turpmāk – Likums) 9.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts autoceļa P121 Tukums–Kuldīga posma 41,90.-52,34.km rekonstrukcijas projekta īstenošanai nepieciešams atsavināt no zemes īpašnieces nekustamo īpašumu „Ploči M” (nekustamā īpašuma kadastra Nr. 9070 001 0076) – zemes vienību 0,16 ha platībā (zemes vienības kadastra apzīmējums 9070 001 0073) – Matkules pagastā, Kandavas novadā (turpmāk – nekustamais īpašums „Ploči M”). Tādējādi minētais nekustamais īpašums tiek atsavināts transporta infrastruktūras attīstībai un atsavināšana ir vienīgais veids šī mērķa sasniegšanai.  Valsts autoceļa P121 Tukums–Kuldīga posma 41,90.-52,34.km rekonstrukcijas projekts tiek realizēts no valsts budžeta programmas 62.00.00 „Eiropas Reģionālās attīstības fonda (ERAF) projektu un pasākumu īstenošana” apakšprogrammā 62.06.00 „Eiropas Reģionālās attīstības fonda (ERAF) finansētie ierobežotās atlases VAS „Latvijas Valsts ceļi” realizētie projekti (2007–2013)” paredzētajiem līdzekļiem. Projektu saskaņā ar Ministru kabineta 2008.gada 28.aprīļa noteikumiem Nr.306 „Noteikumi par darbības programmas “Infrastruktūra un pakalpojumi” papildinājuma 3.2.1.1.aktivitāti “Valsts 1.šķiras autoceļu maršrutu sakārtošana” apstiprināja Satiksmes ministrija 2008.gada 27.jūnijā.  Nekustamais īpašums „Ploči M” ir reģistrēts Tukuma rajona tiesas zemesgrāmatas nodaļas Matkules pagasta zemesgrāmatas nodalījumā Nr. 100000532115.  Nekustamajam īpašumam „Ploči M” ir noteikts apgrūtinājums (saskaņā ar Nekustamā īpašuma valsts kadastra informācijas sistēmas datiem) – ekspluatācijas aizsargjoslas teritorija gar valsts reģionālajiem autoceļiem – 0,1600 ha platībā.  Atlīdzību par nekustamo īpašumu „Ploči M” paredzēts kompensēt atbilstoši Likuma 26.panta 2.punktam, saskaņā ar kuru daļu no atlīdzības var izmaksāt naudā un daļu kompensēt ar citu nekustamo īpašumu. Izmaksājot atlīdzību nekustamā īpašuma īpašniecei daļā to kompensējot ar valsts nekustamo īpašumu, tiek piemērotas arī Publiskas personas mantas atsavināšanas likuma normas tiktāl, ciktāl tās nav pretrunā ar Likuma normām.  Pamatojoties uz Likuma 9.pantu un Ministru kabineta 2011.gada 15.marta noteikumu Nr.204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” 36.1. apakšpunktu Satiksmes ministrija:   * ar 2014.gada 13.oktobra lēmumu Nr.03-14/4194 apstiprināja nekustamā īpašuma „Ploči M” taisnīgas atlīdzības apmēru, nosakot to EUR 736,00, kas kompensējama sekojoši: * daļu kompensējot ar valsts nekustamo īpašumu „Ploči D” (nekustamā īpašuma kadastra Nr. 9070 001 0080) – zemes vienību 0,16 ha platībā (zemes vienības kadastra apzīmējums 9070 001 0078) – Matkules pagastā, Kandavas novadā, kura tirgus vērtība noteikta EUR 640,00 apmērā; * atlikušo atlīdzības daļu EUR 96,00 apmērā, izmaksājot naudā.   Šķietami vienādo nekustamo īpašumu vērtību atšķirība ir pamatojama ar to, ka atšķiras šo īpašumu iespējamā izmantošana lauksaimnieciskai ražošanai. To parāda arī korekcijas koeficienti nekustamo īpašumu vērtējumos. Nekustamā īpašuma "Ploči D", uz kura uzbūvētas autoceļa konstrukcijas, ielabošanas apstākļi ir salīdzinoši labāki kā nekustamajam īpašumam "Ploči D", ko veido rekultivētas, nojauktas vecā autoceļa konstrukcijas.  Valsts nekustamais īpašums „Ploči D” (nekustamā īpašuma kadastra Nr. 9070 001 0080) – zemes vienību 0,16 ha platībā (zemes vienības kadastra apzīmējums 9070 001 0078) – Matkules pagastā, Kandavas novadā (turpmāk – valsts nekustamais īpašums „Ploči D”) ir atdalīts no valsts nekustamā īpašuma „Autoceļš P121” (nekustamā īpašuma kadastra Nr. 9070 001 0050) zemes vienības ar kadastra apzīmējumu 9070 001 0050. Valsts nekustamais īpašums „Ploči D” valsts autoceļa P121 Tukums – Kuldīga rekonstrukcijas projekta īstenošanas ietvaros autoceļa konstrukciju izvietošanai un citu Satiksmes ministrijai deleģēto funkciju pildīšanai vairs nav nepieciešams.  Valsts nekustamā īpašuma „Ploči D” tirgus vērtība ir EUR 640,00 (seši simti četrdesmit eiro, 00 centi). Valsts nekustamajam īpašumam „Ploči D” ir noteikts apgrūtinājums (saskaņā ar Nekustamā īpašuma valsts kadastra informācijas sistēmas datiem) – aizsargjoslas teritorija gar autoceļu valsts reģionālajiem autoceļiem – 0,1600 ha platībā. Nekustamā īpašuma īpašniece ir piekritusi nekustamā īpašuma „Ploči M” atsavināšanai atbilstoši noteiktajam atlīdzības apmēram un kompensācijas veidam.  Saskaņā ar Likuma 10.panta pirmo daļu pēc Ministru kabineta lēmuma pieņemšanas zemesgrāmatā tiks ierakstīta atzīme par aizliegumu atsavināt un apgrūtināt nekustamo īpašumu ar lietu un saistību tiesībām bez institūcijas piekrišanas.  Saskaņā ar Likuma 27.panta pirmajā un otrajā daļā noteikto īpašniecei ir tiesības apstrīdēt Satiksmes ministrijas noteikto atlīdzības apmēru.  Satiksmes ministrija atsavināmo nekustamo īpašumu normatīvajos aktos noteiktajā kārtībā ierakstīs zemesgrāmatā uz valsts vārda Satiksmes ministrijas personā.  Ņemot vērā iepriekš minēto Satiksmes ministrija ir izstrādājusi Ministru kabineta rīkojuma projektu „Par nekustamā īpašuma atsavināšanu valsts autoceļa P121 Tukums–Kuldīga rekonstrukcijas projekta īstenošanai”. |
| 3. | Projekta izstrādē iesaistītās institūcijas | Satiksmes ministrija un valsts akciju sabiedrība „Latvijas Valsts ceļi”. |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2014.gads** | | Turpmākie trīs gadi (euro) | | |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |
| 1.2. valsts speciālais budžets |
| 1.3. pašvaldību budžets |
| 2. Budžeta izdevumi: | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 2.1. valsts pamatbudžets |
| 2.2. valsts speciālais budžets |
| 2.3. pašvaldību budžets |
| 3. Finansiālā ietekme: | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 3.1. valsts pamatbudžets |
| 3.2. speciālais budžets |
| 3.3. pašvaldību budžets |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 5. Precizēta finansiālā ietekme: | X | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izstrādātajam Rīkojuma projektam nav ietekmes uz valsts budžetu, jo papildus līdzekļi no valsts budžeta nav nepieciešami. Izdevumi, kas saistīti ar nepieciešamā nekustamā īpašuma atsavināšanu un ierakstīšanu zemesgrāmatā tiks segti no valsts budžetā 2014.gadam budžeta programmas 62.00.00 „Eiropas Reģionālās attīstības fonda (ERAF) projektu un pasākumu īstenošana” apakšprogrammā 62.06.00 „Eiropas Reģionālās attīstības fonda (ERAF) finansētie ierobežotās atlases VAS „Latvijas Valsts ceļi” realizētie projekti (2007–2013)” paredzētajiem līdzekļiem. | | | | |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Satiksmes ministrija un valsts akciju sabiedrība „Latvijas Valsts ceļi”. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošo institūciju likvidācija vai reorganizācija to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Anotācijas II, IV, V un VI sadaļa – projekts šīs jomas neskar.

Satiksmes ministrs A.Matīss

Vīza: Valsts sekretārs K.Ozoliņš

22.12.2014. 09:00

1092

V.Putāns

67028149, varis.putans@lvceli.lv